Banjarmasin
Store norske leksikon,Geografi,Verdens geografi,Asia,Indonesias geografi
Banjarmasin er en by i Indonesia, i Kalimantan, som er den indonesiske delen av øya Borneo. Banjarmasin er hovedstad i provinsen Kalimantan Selatan, og har 657 663 innbyggere (2020).
Byen ligger ved sørkysten ved elven Bariton, cirka 40 kilometer fra utløpet i Javahavet. Mange av husene er bygd på pæler, og byen er kjent for sitt nettverk av elver og kanaler.Cirka 95 prosent av befolkningen er muslimer, og de praktiserer en strengere form for islam enn hva som er vanlig i Indonesia. Cirka tre prosent av innbyggerne er kristne (2021). Næringsliv Byen er en viktig havneby med utførsel av gummi, pepper, tømmer, olje, gull, diamanter, jern og kull. I Banjarmasin er det en godt utbygd næringsmiddelindustri. Historie Banjarmasin ble opprettet som et nederlandsk handelsstøttepunkt i 1606. Sultanatet Banjarmasin ble annektert av nederlenderne i 1860. Les mer i Store norske leksikon Indonesias geografi Indonesia Indonesias historie Indonesias befolkning Økonomi og næringsliv i Indonesia